**Sveučilište J.J. Strossmayera u Osijeku**

**Fakultet elektrotehnike, računarstva i informacijskih tehnologija Osijek**

**Kneza Trpimira 2b, 31000 Osijek, OIB:95494259952, RKP:02313**

**PRORAČUNSKA OBRAZLOŽENJA ZA 2023.g.**

**OBRAZLOŽENJE OPĆEG DIJELA GODIŠNJEG IZVJEŠTAJA O IZVRŠENJU FINANCIJSKOG PLANA ZA 2023.G.**

U ovom obrazloženju daje se opća slika godišnjeg izvršenja financijskog plana kroz obrazloženje ukupnih prihoda, primitaka, rashoda, izdataka, prijenosa sredstava iz prethodne i u sljedeću godinu, u slučaju da isto postoji te stanje ukupnih i dospjelih obveza.

**PRIHODI I PRIMICI**

Ostvareni prihodi za 2023.g. su u skladu sa dinamikom provedbe aktivnosti za izvor 11. Iznos prihoda za pokrivanje redovne djelatnosti fakulteta za 2023.g. godinu s izvora 11 iznosi 4.548.290,34 EUR. Prihodi za programsko financiranje za 2023.g. su ostvareni u iznosu od 488.781,47 EUR. Prihodi za posebne namjene su ostvareni u iznosu od 608.374,04 EUR a odnose se na prihode od školarina. Vlastiti prihodi su izvršeni u visini od 210.573,68 EUR od čega je 135.911,22 EUR od stručnih poslova, a ostatak se odnosi na prihode časopisa IJECES te najmove prostora i sponzorstva. Ostvareni iznos prihoda od donacija se u najvećem dijelu odnosi na prihode od provođenja IRI projekata koji se provode u 2023.g. prema podatcima Ureda za međunarodnu suradnju i projekte. Prihodi za ostale pomoći odnose se na projekte koji su se provodili u 2023.g. kao što su projekti HRZZ, National Competence Centres in the Framework of EuroHPC (EUROCC), Umreženi stacionarni baterijski spremnici energije (USBSE) i Regionalni centar kompetentnosti Elektrotehničke i prometne škole Osijek (RCK ELPROS) i temelje se na predviđenoj dinamici provođenja navedenih projekata. Na izvoru 51 ostvareni su prihodi za projekte čija sredstva dobivamo iz EU – Research-based teaching for life-long Learning (RELEARN), Education of Future ICT Experts Based on Smart Society Needs-SmartSoci Renewable Energy Sources for smart sustainable health Centers, University Education and other public buildings (RESCUE), a na izvoru 563 su ostvareni prihodi za projekt Razvoj ekspertnog sustava za upravljanje proizvodnjom i preradom prehrambenih proizvoda i Mjerenje i praćenje uvjeta skladištenja i transporta proizvoda putem pametne naljepnice prema dinamici njihove provedbe.

**RASHODI I IZDACI**

Rashodi ostvareni iz izvora 11 u 2023.g. su utrošeni namjenski za dobivenu svrhu. Najveći dio rashoda za redovnu djelatnost s izvora 11 se odnosi na plaće za redovan rad u iznosu od 3.631.572,63 EUR i za doprinose u iznosu od 595.995,68 EUR za 2023. godinu. Kod rashoda za programsko financiranje iz izvora 11 najveći izvršeni rashodi su za uredski materijal i ostale materijalne rashode 70.315,05 EUR, službena putovanja 59.111,06 EUR, energija 51.782,77 EUR te rashodi za nabavu proizvedene dugotrajne imovine u iznosu od 55.068,72 EUR. Rashodi iz vlastitih sredstava izvršeni su prema dinamici provođenja stručnih projekata i rada časopisa IJECES te mjesečnog najma prostora a najvećim dijelom su izvršeni za rashode za plaće i doprinose, intelektualne usluge i ostale rashode za zaposlene te nagrade građanima i kućanstvima u novcu. Rashodi za posebne namjene na izvoru 43 izvršeni su za rashode obavljanja redovne djelatnosti fakulteta i to najvećim dijelom za plaće, doprinose, službena putovanja, uredski materijal te zakupnine i najamnine. Najveća stavka na rashodima iz pozicije 43 su rashodi za nabavu proizvedene dugotrajne imovine od čega se najveći iznos odnosi na troškove koji prethode izgradnji zgrade Znanstveno-istraživačkog centra elektrotehnike i računarstva u Osijeku u ukupnom iznosu od 524.822,64 EUR a odnosi se na troškove usluge izrade projektno-tehničke dokumentacije, priključka na elektroenergetsku mrežu i troškove komunalnog doprinosa. Ostvareni rashodi na izvorima 61 donacije, 52 pomoći, 51 i 563 su ostvareni prema dinamici provođenja projekata i njihovim planovima. Dio rashoda na izvoru 563 su rashodi redovnog poslovanja koji su knjiženi na toj poziciji zbog iznosa koji su refundirani a trošili su se kao pred financiranje sa izvora 43.

**PRIJENOS SREDSTAVA IZ PRETHODNE I U SLJEDEĆU GODINU**

Donos prihoda za posebne namjene u 2023.g. godini iznosi 369.369 EUR i odnosi se na prihode od školarina koji su se koristili za troškove redovnog poslovanja u 2023g. te za pokrivanje troškova izgradnji zgrade Znanstveno-istraživačkog centra elektrotehnike i računarstva u Osijeku. Odnos prihoda za posebne namjene za 2023.g. u 2024.g. iznosi 13.991,61 EUR i odnosi se na školarine. Donos prihoda na ostalim pomoćima iznosi 312.990 EUR i odnosi se na prihode projekata sukladno planiranoj dinamici njihove potrošnje. Također odnos prihoda na ostalim pomoćima za 2023.g. u iznosu od 195.429,56 EUR se odnose na prihode projekta koji se prenose zbog dinamike potrošnje po planu projekta i prihode za projekte koji su pred financirani iz drugih izvora.

Donos 124.613,26 EUR na izvoru 563, kao i odnos u iznosu od 78.456,50 EUR se odnosi na sredstva projekta koja se troše prema utvrđenoj dinamici projekta financiranih iz Europskog fonda za regionalni razvoj: Provođenje vrhunskih graničnih istraživanja o područjima znanosti o podacima i kooperativnim sustavima i jačanje kapaciteta znanstvenog Centra izvrsnosti u navedenim područjima i Mjerenje i praćenje uvjeta skladištenja i transporta proizvoda putem pametne naljepnice.

Donos na izvoru 61 je 113.934 EUR i temelji se na dinamici provedbe IRI projekta u 2023, odnos u 2024.g. je 102.868,19 EUR.

**ZADUŽENJE NA DOMAĆEM I STRANOM TRŽIŠTU**

Fakultet elektrotehnike, računarstva i informacijskih tehnologija nema zaduženja na domaćem i stranom tržištu kapitala.

**DANA JAMSTVA I PLAĆNJA PO PROTESTNIM JAMSTVIMA**

U prilogu obrazloženja je tablica sa popisom primljenih jamstva. Fakultet elektrotehnike, računarstva i informacijskih tehnologija nema dana jamstva i plaćanja po protestnim jamstvima.

**UKUPNE I DOSPJELE OBVEZE**

U ovom dijelu svaki proračunski i izvanproračunski korisnik treba prikazati stanje ukupnih i dospjelih obveza korisnika na dan 31. prosinca 2022.g godine i na dan 31.prosinca 2023. godine. Tražene podatke potrebno je iskazati na sljedeći način:

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 31.12.2023. |
| Ukupne obveze | 631.209,75 | 522.969,15 |
| Dospjele obveze | 2.221,78 | 2.221,78 |

U Osijeku, 19.03.2024.g.

Dekan:

Prof.dr.sc. Tomislav Matić

SVEUČILIŠTE JOSIPA JURJA STROSSMAYERA U OSIJEKU

Fakultet elektrotehnike, računarstva i informacijskih tehnologija Osijek

Adresa: Kneza Trpimira 2B, HR-31000 Osijek, OIB: 95494259952

Popis ugovornih odnosa koji uz ispunjenje određenih uvjeta mogu postati obveza ili imovina:

|  |  |  |  |  |  |  |
| --- | --- | --- | --- | --- | --- | --- |
| Rb. | Datum izdavanja/primanja jamstva | Instrument osiguranja | Iznos danog/primljenog jamstva u eurima | Namjena | Dokument | Rok važenja |
| 1. | 01.07.2015. | BJANKO ZADUŽNICA | 663,61 | Zakup UKV/FM odašiljača za radio UNIOS | Ugovor br.134/15-zakup UKV/FM odašiljača | Do isteka ugovora |
| 2. | 13.05.2015. | BJANKO ZADUŽNICA | 1.327,23 | Koncesija za radio UNIOS | Ugovor br.04/15-koncesija 10 g. do 14.05.2025. | 14.05.2025. |
| 3. | 13.06.2019. | ZADUŽNICA | 900,54 | Jamstvo za uredno ispunjenje ugovora i otklanjanje nedostataka u jamstvenom roku | Ugovor Ev. Broj 01-2018 za usluge u pokretnoj elektroničkoj komunikacijskoj mreži | 01.04.2021. |
| 4. | 04.11.2019. | GARANCIJA | 9.407,39 | Jamstvo za otklanjanje nedostataka | Ugovor o javnoj nabavi E-MV 02/19 nabava i ugradnja prozora | 04.11.2024. |
| 5. | 07.08.2020. | BJANKO ZADUŽNICA | 6.636,14 | Jamstvo za obavljanje usluge upravljanja projektom Pametna naljepnica za mjerenje i praćenje uvjeta sklad. I transporta proizvoda – Centar za poduzetništvo | Ugovor - KLASA: 602-04/20-01/19; URBROJ: 2158/80-01-20-71 | 20.12.2022. |
| 6. | 01.03.2021. | BJANKO ZADUŽNICA | 1.327,23 | Jamstvo za otklanjanje nedostataka IOT Polje- Proaxis d.o.o. | Nabava EV.BR. 137/20 | Do trajanja jamstvenog roka |
| 7. | 11.06.2021. | BJANKO ZADUŽNICA | 6.636,14 | Jamstvo za otklanjanje nedostataka u jamstvenom roku – ANTEROS d.o.o. | Nabava EV.BR. 132/21 | Do trajanja jamstvenog roka |
| 8. | 01.07.2021. | BJANKO ZADUŽNICA | 6.636,14 | Jamstvo za otklanjanje nedostataka u jamstvenom roku – B.L.Manufacturing d.o.o. | Nabava EV.BR. 130/21 | Do trajanja jamstvenog roka |
| 9. | 23.11.2020. | BJANKO ZADUŽNICA | 6.636,14 | Jamstvo za uredno ispunjenje ugovora – TECTRA d.o.o. | Nabava za projekt RESCUE | Do ispunjenja ugovora |
| 10. | 16.03.2021. | BJANKO ZADUŽNICA | 13.272,28 | Jamstvo za otklanjanje nedostataka u jamstvenom roku – SOLARIS PONS D.O.O. | Nabava za projekt RESCUE EV.BR. 131/20 | Do trajanja jamstvenog roka |
| 11. | 01.07.2021. | BJANKO ZADUŽNICA | 7.984,60 | Jamstvo za uredno ispunjenje ugovora – COGNITIO ELEKTRONIKA D.O.O./STARK ELECTRONICS | Nabava EV.BR. 133 | Do trajanja  ugovora |
| 12. | 07.06.2022. | BJANKO ZADUŽNICA | 1.327,23 | Jamstvo za otklanjanje nedostataka u jamstvenom roku-31 mjesec Mjerne Tehnologije | EV. Nabave br.97, USBSE | Do trajanja jamstvenog roka |
| 13. | 22.04.2022. | BJANKO ZADUŽNICA | 6.636,14 | Jamstvo za uredno ispunjenje ugovora-INFOKOM | Ev. Nabave br. 8/22 | Do trajanja  ugovora |
| 14. | 07.06.2022. | BJANKO ZADUŽNICA | 2.906,26 | Jamstvo za uredno ispunjenje ugovora-KONČAR | Ev. Nabave br. 8/22 | Do trajanja  ugovora |
| 15. | 14.02.2022. | GARANCIJA | 4.734,32 | Jamstvo za otklanjanje nedostataka u jamstvenom roku-KONČAR | EV-MV 144/21 | Do trajanja  ugovora |
| 16. | 10.07.2023. | BJANKO ZADUŽNICA | 10.000,00 | Jamstvo za uredno ispunjenje ugovora-Infokom d.o.o. | Računala EV-BR 08/23 | 05.09.2025. |
| 17. | 14.09.2023. | BJANKO ZADUŽNICA | 1.000,00 | Jamstvo za uredno ispunjenje ugovora-Proxima Informatika d.o.o. | Računala 23 | Do trajanja  ugovora |
| 18. | 15.09.2023. | BJANKO ZADUŽNICA | 2.000,00 | Jamstvo za uredno ispunjenje ugovora – Euro-Val | Nabava Računala EV-50/23 | Do trajanja  ugovora |

U Osijeku, 19. ožujka 2024.g. Dekan:

Prof.dr.sc. Tomislav Matić

Kontakt: Mirta Hanzer

mirta.hanzer@ferit.hr

031/224 604